Diari Oficial de la Generalitat Valenciana


Sumari del DOGV 1501, del 11-03-1991 (1991/820564)

ORDRE de 5 de febrer de 1991, de la Conselleria de Sanitat i Consum, per la qual es dicten normes per a la concessió de subvencions a les corporacions locals en matèria de suport i defensa del consumidor i usuari per a l'exercici de 1991.
----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/05/(4)/dof/vci/html**

### Dades del document

Número de DOGV
:   1501

Data del DOGV
:   11-03-1991

Secció del DOGV
:   DISPOSICIONS GENERALS

Número del document
:   1991/820564


Data del document
:   05-02-1991

Organisme emissor
:   Conselleria de Sanitat i Consum

Tipus de document
:   Ordre

Ordre de 5 de febrer de 1991, de la Conselleria de Sanitat i Consum, per la qual dicta normes per a la concessió de subvencions a les corporacions locals en matèria de suport i defensa del consumidor i usuari per a l'exercici 1991.  
Per tal de desplegar de forma més eficaç la defensa dels drets que L'Estatut de Consumidors i Usuaris de la Comunitat Valenciana reconeix com a drets bàsics, tals com el dret a la protecció centra els riscs que puguen afectar la seua salut o seguretat, els seus legítims interessos econòmics o els drets a la informació, cal dur a terme una acció coordinada amb les entitats locals.  
Les oficines municipals d'informació al consumidor constitueixen un element essencial, per la seua proximitat al ciutadà, per a la realització de comeses tan necessàries com la inspecció i control de béns, la informació directa al consumidor i la realització d'activitats formatives.  
Per tot això, a fi de desplegar una política integrada en matèria de consum segons que disposa l'article setze de l'Estatut de Consumidors i Usuaris de la Comunitat Valenciana,  
ORDENE  
Article primer.  
Els ajuntaments o mancomunitats de municipis radicats en l'àmbit territorial de la Comunitat Valenciana podran sol·licitar una subvenció per al finançament de les despeses derivades de la seua actuació en defensa i suport dels consumidors i usuaris durant l'exercici de 1991, en els termes que s'estableixen en aquesta ordre.  
Article segon  
Les subvencions estaran destinades a:  
1. Creació de noves oficines d'informació al consumidor (OMIC).  
2. Potenciar les OMIC ja existents, incloent la millora de les instal·lacions i l'adquisició d'equipament adequat, (mitjans materials, tècnics, etc.) en aquest cas caldrà acreditar que:  
a) Estaran obertes al públic durant quatre hores al dia, com a mínim, en jornada laboral, i estaran identificades adequadament de manera que hom perceba fàcilment la seua existència i ubicació.  
b) Disposen de material tècnic adequat per- tal de facilitar als consumidors interessats la informació i l'assessorament que necessiten quant als seus drets o la manera d'exercir-los.  
c) Atenen les consultes, reclamacions i denúncies dels consumidors i usuaris.   
Article tercer  
Les entitats locals interessades hauran de presentar sol·licitud d?acord amb el model establert en l'annex, al Registre General de la Conselleria de Sanitat i Consum, carrer Rodríguez Fornos núm. 4, 46876, València, o per qualsevol de les formes previstes en l'article 66 de la Llei de Procediment Administratiu.  
El termini per presentar l'esmentada sol·licitud serà d'un mes a partir de l?endemà de la publicació d'aquesta ordre al Diari Oficial de la Generalitat Valenciana.  
Article quart  
A la sol·licitud caldrà adjuntar, segons el cas, la documentació que tot seguit es relaciona:  
1. En el cas de sol·licitar subvencions per a la creació d'una OMIC:  
a) Memòria descriptiva on es determine la seua ubicació, els mitjans materials i personals de què es dotarà i el pressupost inicial de funcionament.  
b) Pressupost detallat de les despeses d'instal·lació, i si escau, informe de les obres a realitzar subscrit per un tècnic competent.  
c) Antecedents de la corporació en matèria de protecció al consumidor i usuari, si escau.  
2. En cas de sol·licitar una subvenció per potenciar les OMIC ja existents, la documentació a presentar serà:  
a) Memòria descriptiva i justificativa dels projectes a realitzar en matèria d'informació i formació dels consumidors i usuaris, fent-hi constar la seua necessitat o utilitat, metodologia a emprar, mitjans materials i personals que tenen previst dedicar a la seua execució, població afectada, col·lectius a què va dirigit, calendari d'actuacions programades i la definició dels objectius desitjats.  
b) Projecte d'instal·lació o d'adequació del local, si s'escau, i adquisició d'equipament adequat.  
c) Informe referent a les campanyes d'inspecció i presa de mostres a realitzar pel seu compte o en col·laboració amb la Direcció General de Consum, detallant-hi l?àmbit d'actuació, metodologia, personal que es destina a aqueixa finalitat, mitjans materials utilitzats, situació actual del sector comercial i la seua implantació en la zona.  
d) Pressupost detallat de les despeses generades per cadascuna de les actuacions proposades, agrupades segons la seua naturalesa.  
e) Memòria de les activitats realitzades l'any anterior i del seu resultat.  
3. Tant si la sol·licitud es presenta per a la creació d'una OMIC, com per a la potenciació de les, ja existents, s'hi adjuntarà la següent documentació:  
a) Certificació del secretari de la corporació, acreditativa de la població de dret del municipi o mancomunitat. Dels municipis amb importants variacions estacionals de població s'informarà quantificant de forma aproximada les esmentades variacions.  
b) Certificació expedida pel secretari de la corporació, acreditativa de l'acord adoptat per l?òrgan municipal competent, que regule l'aprovació del programa i el pressupost corresponent; la sol·licitud de subvenció i la seua quantia; el compromís de finançar la part no subvencionada i l'afectació indefinida dels béns que es puguen adquirir a la finalitat per a la que foren atorgats.  
c) Certificació expedida pel secretari de la corporació, o es faça constar l?obtenció de subvencions o ajudes per a la mateixa finalitat, procedents d'administracions o ens públics.  
d) Caldrà indicar l?entitat bancària i el número de compte de la corporació per efectuar-hi lliuraments dels imports que es concedesquen, si escau, i també el seu número d'identificació fiscal (NIF).  
Article cinquè  
La concessió de les subvencions s'ajustarà als següents criteris:  
1. Qualitat i interés dels programes presentats en matèria de formació i informació al consumidor i usuari, i la col·laboració en els programes d'educació per al consumidor a l'escola.  
2. La realització de campanyes d'inspecció que es duguen a cap en col·laboració amb la Direcció General de Consum o per iniciativa de la corporació.  
3. Que el municipi compte amb una població superior a 15.000 habitants de dret o que tinga importants variacions estacionals de població, o bé siga una mancomunitat de municipis.  
4. Et grau d'acompliment del programa d'actuació presentat l'any anterior.  
5. L'obtenció concurrent de subvencions o ajudes atorgades per altres administracions públiques o ens públics o privats, amb els mateixos fins.  
Article sisé  
L'import total de la subvenció concedida no podrà superar el 50% de los despeses pressupostades per l?entitat peticionària en la seua sol·licitud.  
La quantia efectivament lliurada a cada entitat no podrà superar el 80% de la despesa realitzada i correctament justificada.  
Les corporacions locals queden compromeses en el finançament i realització dels programes presentats, qualsevol que siga la quantia de la subvenció concedida.  
Article setè  
El Conseller de Sanitat i Consum, a proposta de la Directora General de Consum, dictarà resolucions amb les quals concediran les subvencions amb càrrec als Pressupostos de la Generalitat Valenciana, secció 10, servei 03, programa 423.40, línia 401/090/91, per un import màxim de 73.686.743 de pessetes per a despeses corrents, i línia 701/000/91 per un import màxim de 57.158.619 de pessetes per a despeses d'inversió; en les mencionades resolucions es fixaran les quanties concedides a cada entitat.  
Segons que disposa l'apartat 8 de l'article 27 de la Llei 7/1990, de Pressupostos de la Generalitat Valenciana per a 1991, qualsevol alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.  
L'import de les subvencions regulades en aquesta ordre, en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques, o d'altres ens públics o privats, supere el cost de l'activitat a desplegar pel beneficiari.  
Article vuitè  
L'ordenació del pagament de les subvencions es realitzarà d'acord amb els criteris continguts en l'article 29 de la Llei 7/1990, de 24 de desembre, de Pressupostos de la Generalitat Valenciana per a 1991, que estableix:  
Les transferències corrents i de capital concedides per la Generalitat, en aquest cas la Conselleria de Sanitat i Consum, a les corporacions locals, se satisfaran en els termes següents:  
1. Un 60% del seu import es lliurarà immediatament una vegada realitzada la concessió.  
2. Un 25% es pagarà després de l'aportació i comprovació de la documentació justificativa de la suma lliurada en concedir la subvenció.  
3. El 15% restant serà pagat per la Generalitat quan la corporació local justifique l'acompliment d'allò convingut, bé siga l?execució de la despesa programada o bé la conclusió de l?obra.  
Article novè  
La justificació de la despesa realitzada s'efectuarà mitjançant la tramesa de fotocòpies de les factures i dels seus corresponents manaments de pagament, tot això degudament compulsat.  
Les factures o justificants hauran de dur data de l?exercici de 1991.  
Segons que estableix el punt 9 de l'article 27 de la Llei 7/1990, de Pressuposts per a 1991, escaurà el reintegrament de les quantitats percebudes i l'exigència de l?interés de demora des del moment del pagament de la subvenció en els següents casos:  
1. Incompliment de l?obligació de justificació.  
2. Obtenir la subvenció sense reunir les condicions requerides.  
3. Incompliment de la finalitat per a la qual va ser concedida la subvenció.  
4. Incompliment de les condicions imposades als beneficiaris per raó de la concessió de la subvenció.  
Igualment, en el supòsit que les subvencions concedides en concurrència amb altres administracions o ens públics o privats superen el cost de l'activitat a desplegar, quan la subvenció siga de la Generalitat Valenciana, escaurà el reintegrament de l?excés obtingut sobre el cost de l'activitat desplegada.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana (DOGV).  
València, 5 de febrer de 1991.  
El Conseller de Sanitat i Consum,   
JOAQUIN COLOMER SALA  
ANNEX  
 alcalde/essa-president  
de l'Ajuntament de província d   
amb NIF en nom i representació meua,  
EXPOSE que a l'empara del que disposa l'Ordre de la Conselleria de Sanitat i Consum, del dia 5 de febrer de 1991 (DOGV), per la qual es dicten normes per a la concessió de subvencions a corporacions locals en matèria de suport i defensa del consumidor i usuari per a I'exercici de 1991, i en compliment de l'acord del ple de la corporació celebrada el dia   
SOL.LICITE una subvenció en els termes previstos a la disposició esmentada per un import total d   
pessetes (que no ultrapassa el 50% del pressupost presentat) i que es desglossa en despeses corrents   
pessetes i despeses d'inversió pessetes,  
i a aquest efecte s'adjunta la documentació exigida.  
 , de de 1991.  
Segell de la corporació  
Firma  
HBLE. SR. CONSELLER DE SANIDAD Y CONSUMO


Còpia Permalink ELI